เรื่องร้องเรียน (เสียงรบกวน,ร้องเรียน,ความปลอดภัย) วันที่ 2023-03-30 12:18:00 — แขวงห้วยขวาง เขตห้วยขวาง กรุงเทพมหานคร
ทุกครั้งที่แจ้งเหตุผับรัชดาซอย4 ส่งเสียงดัง ทางเขตห้วยขวางจะส่งต่อไปให้แค่ สน. ห้วยขวาง เท่านั้น ซึ่งแน่นอนเป็นสิ่งที่ถูกต้องถ้าจะแก้ปัญหา ณ เวลานั้นๆที่ผับส่งเสียงดัง แต่สุดท้ายก็ไม่เห็นทำอะไรได้ บางวันผับอาจจะลดเสียงให้ (แต่ส่วนใหญ่แทบไม่เคยลดเสียงให้) แต่สุดม้ายวันถัดไปก็กลับมาเสียงดังเหมือนเดิม ทางเขตห้วยขวางไม่เคยคิดจะแก้ปัญหาระยะยาวสักที สุดท้ายประชาชนก็เดือดร้อน ผมเคยอ่านกฎหมายเกี่ยวกับเสียง แน่นอนทางผับคงไม่มีทางทำผิดกฎหมาย ที่ว่า ระดับเสียงในผับห้ามเกินระดับเสียงอันตราย 115 เดซิเบล และแน่นอนว่าทางผับมีตัวดูดซับเสียงไม่ให้เสียงออกข้างนอก หรือออกน้อยที่สุด แต่สุดท้าย เสียงที่เล็ดลอดออกมามันเกิน “ระดับเสียงรบกวน” ตามกฎหมายที่ 10 เดซิเบล รึเปล่า? ผมว่าเกินแน่นอน ไม่งั้นโรงแรมข้างๆ คอนโดแถวนี้คงไม่แจ้งเรื่องเรื่อยๆหรอกครับ 

รบกวนเลยนะครับ ได้โปรดวัดระดับเสียงรบกวนตามกฎหมายด้วย ว่าเสียงที่เล็ดลอดออกมาโดยเฉพาะเสียงเบสเนี่ย มันเกิน “ระดับเสียงพื้นฐาน” ของบริเวณชุมชนแถวนี้รึเปล่า ถ้าไม่เกินผมจะไม่แจ้งเรื่องอีกเลย แล้วช่วยไปแอบวัดวันที่มี DJ วงดนตรีมา แล้ววัดช่วงห้าทุ่มถึงตีสาม(มันเปิดเกินเวลา) ด้วยนะครับ ไม่ใช่นัดเวลากันไป แล้วผับก็เปิดเพลงคลอเบาๆ วัดตอนสองทุ่ม ตอนยังไม่เปิดเพลงเต็มที่ งี้ไม่เอานะ สุดท้ายถ้ามันเกิน “ระดับเสียงรบกวน” ตามกฎหมายที่ 10 เดซิเบล ช่วยให้เค้าลดเสียงจนกว่าาจะไม่เกินด้วยครับ ขอบคุณมากกก ทำให้หน่อยเถอะครับ ผมต้องนอนหลับๆตื่นๆมาตลอด ขอร้องนะครับ